**Zirci Közös Önkormányzati Hivatal**

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

pályázatot hirdet

**Zirci Közös Önkormányzati Hivatal   
Pénzügyi Osztály  
  
pénzügyi osztályvezető**

munkakör betöltésére.

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre szól.

**Határozott idejű vezetői megbízás időtartama:**

2021. október 1. – 2024. szeptember 30.

**A munkavégzés helye:**

Veszprém megye, 8420 Zirc, Március 15. tér 1.

**Ellátandó feladatok:**

A Hivatal, a fenntartó önkormányzatok és azok intézményei, a Zirci Járás Önkormányzati Társulása, a Zirci Járás Szociális Szolgáltató Központ, a Zirc és Lókút Óvodatársulás, a Zirci Benedek Elek Óvoda és Bölcsőde, a Zirci Német Nemzetiségi Önkormányzat, valamint a Német Nemzetiségi Önkormányzat Lókút működésével összefüggő gazdasági, pénzügyi és számviteli tevékenységek irányítása, szervezése és ellenőrzése. Számviteli szabályzatok elkészítése, aktualizálása. Az államháztartásról szóló 2011. évi CXCV. törvényben előírt adatszolgáltatások teljesítése. Pénzügyi tárgyú előterjesztések képviselő-testületi ülésekre történő elkészítése.

**A munkakörhöz tartozó főbb tevékenységi körök:**

Az államháztartási szóló törvény végrehajtásáról szóló 368/2011.(XII.31.) Korm. rendelet 11. §-ában meghatározott feladatok ellátása.

**A munkakör betöltője irányítása alá tartozó szervezeti egységek megnevezése:**

Pénzügyi Osztály

**Az irányítása alá tartozó személyek száma:** 16 fő

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései, valamint a(z) Zirci Közös Önkormányzati Hivatal Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság,

- Cselekvőképesség,

* Büntetlen előélet,
* Egyetem, vagy főiskola, a gazdasági vezetőre vonatkozó 368/2011.(XII.31.) Korm. rendelet 12. §-ában meghatározott végzettség, szakképzettség és feltétel,
* Vagyonnyilatkozat tételi eljárás lefolytatása,

**A pályázat elbírálásánál előnyt jelent:**

* Közigazgatási területen szerzett 5 év feletti szakmai tapasztalat,
* Az önkormányzati ASP rendszer ismerete,
* Gyakorlott szintű MS Office (irodai alkalmazások) ismeretek,
* Gyakorlott szintű számviteli/pénzügyi szoftverismeret,
* Költségvetési rendelet elkészítésére vonatkozó gyakorlat,
* Közigazgatási szakvizsga megléte.

**A pályázat részeként benyújtandó iratok, igazolások:**

* A 87/2019.(IV.23.) Korm. rendelet - 9. § (1) bekezdése alapján - 1. mellékletében meghatározott adattartalmú közszolgálati önéletrajz;
* 3 hónapnál nem régebbi erkölcsi bizonyítvány vagy annak igénylését bizonyító okirat másolata a Kttv. 42. (1) és (1a) bekezdésében foglaltak alapján;
* A végzettsége(ke)t, szakképzettsége(ke)t igazoló dokumentumok másolata; a gazdasági vezetőre vonatkozó egyéb jogszabályi előírások meglétét igazoló okiratok másolata;

**A munkakör betölthetőségének időpontja:**

A munkakör legkorábban 2021. október 1. napjától tölthető be.

**A pályázat benyújtásának határideje:** 2021. szeptember 20.

A pályázati kiírással kapcsolatosan további információt Viziné Dr. Horváth Judit jegyző nyújt, a 06-88-593-702 -os telefonszámon.

**A pályázatok benyújtásának módja:**

* Postai úton, a pályázatnak a Zirci Közös Önkormányzati Hivatal címére történő megküldésével (8420 Zirc, Március 15. tér 1.). Kérjük a borítékon feltüntetni a pályázati adatbázisban szereplő azonosító számot: VP01-Ö/275-1/2021, valamint a munkakör megnevezését: pénzügyi osztályvezető
* Elektronikus úton Viziné dr. Horváth Judit jegyző részére a [jegyzo@zirc.hu](mailto:jegyzo@zirc.hu) e-mail címen keresztül

**A pályázati eljárás, a pályázat elbírálásának módja, rendje:**

A jegyző értékeli a pályázatot, szükség szerint a pályázókat személyesen meghallgatja. A pályázatról a polgármester egyetértésével a jegyző dönt. A pályázók a pályázat eredményéről az elbírálást követően értesítést kapnak. Az eredménytelen pályázók anyagát visszaküldjük. A munkáltató a pályázat eredménytelenné nyilvánításának a jogát fenntartja.

**A pályázat elbírálásának határideje:** 2021. szeptember 30.

**A pályázati kiírás további közzétételének helye, ideje:**

* www.zirc.hu - 2021.augusztus 13.
* www.borzavar.hu - 2021. augusztus 13.
* www.lokut.hu - 2021. augusztus 13.

**A munkáltatóval kapcsolatos egyéb lényeges információ:**

A munkakör betöltése 6 hónap próbaidő kikötésével történik. A pályázat részeként benyújtandó további iratok: A pályázó beleegyező nyilatkozata arról, hogy az egészségügyi alkalmassági vizsgálatnak eleget tesz; A pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul, a benyújtott pályázati anyagot a pályázati eljárásban résztvevők megismerhetik; A pályázó nyilatkozatai arra vonatkozóan, hogy nem áll cselekvőképességet kizáró vagy korlátozó gondnokság alatt, valamint nem áll hivatalvesztés fegyelmi büntetés hatálya alatt, amely miatt közigazgatási szervnél nem alkalmazható; A pályázó nyilatkozata arról, hogy alkalmazása esetén a Kttv. 84. § (1) bekezdés és 85. §-a szerinti összeférhetetlenség nem áll fenn vele szemben; A pályázó nyilatkozata arra vonatkozóan, hogy a vagyonnyilatkozat-tételi kötelezettségének eleget tesz. Az adatkezelés célja: a tisztségre megfelelő pályázó kiválasztása. Az adatkezelés jogalapja: EU 2016/679. számú rendelet 6. cikk 1) bekezdése a) pontja alapján az érintett magánszemély hozzájárulása. Az adatkezelés időtartama: sikeres pályázó kiválasztását követő 30. nap. Ezt követően a sikertelen pályázati anyagok visszaküldésre kerülnek.